Document ID: 32008R0516

KOMISJONI MÄÄRUS (EÜ) nr 516/2008,
10. juuni 2008,
millega muudetakse määrusi (EÜ) nr 1200/2005, (EÜ) nr 184/2007, (EÜ) nr 243/2007, (EÜ) nr 1142/2007, (EÜ) nr 1380/2007 ja (EÜ) nr 165/2008 seoses teatavate loomasöödas kasutatavate söödalisandite lubade tingimustega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
BASF Aktiengesellschaft on esitanud vastavalt määruse (EÜ) nr 1831/2003 artikli 13 lõikele 3 taotluse muuta loa omaniku nime komisjoni määruste (EÜ) nr 1200/2005, (2) (EÜ) nr 184/2007, (3) (EÜ) nr 243/2007, (4) (EÜ) nr 1142/2007, (5) (EÜ) nr 1380/2007 (6) ja (EÜ) nr 165/2008 (7) osas.
(2)
Nende määrustega antakse luba teatavate söödalisandite kasutamiseks. Luba on seotud loa omanikuga. Kõikidel nimetatud juhtudel on loa omanik BASF Aktiengesellschaft.
(3)
Taotleja väidab, et BASF Aktiengesellschaft on alates 14. jaanuarist 2008 nimetatud BASF SE-ks ja et BASF SE on sama ettevõte ning selle omanduses on nimetatud söödalisandite turustamisõigused. Taotleja on esitanud dokumendid, mis kinnitavad tema väiteid.
(4)
Kavandatav lubade muutmine on oma olemuselt puhtalt administratiivne ega too kaasa kõnealuste söödalisandite uut hindamist. Euroopa Toiduohutusametile on kõnealusest taotlusest teatatud.
(5)
Et taotleja saaks alates 14. jaanuarist 2008 kasutada oma turustamisõigusi BASF SE nime all, tuleb nimetatud kuupäevast alates muuta lubade kasutamistingimusi.
(6)
Seepärast tuleks määruseid (EÜ) nr 1200/2005, (EÜ) nr 184/2007, (EÜ) nr 243/2007, (EÜ) nr 1142/2007, (EÜ) nr 1380/2007 ja (EÜ) nr 165/2008 vastavalt muuta.
(7)
On asjakohane kehtestada üleminekuaeg, mille jooksul võib olemasolevad varud ära kasutada.
(8)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 1200/2005 I lisa 1. kirje 2. veerus asendatakse sõnad „BASF Aktiengesellschaft” sõnadega „BASF SE”.
2. Määruse (EÜ) nr 184/2007 lisa kirje 4d800 2. veerus asendatakse sõnad „BASF Aktiengesellschaft” sõnadega „BASF SE”.
3. Määruse (EÜ) nr 243/2007 lisa kirje 4a1600 2. veerus asendatakse sõnad „BASF Aktiengesellschaft” sõnadega „BASF SE”.
4. Määruse (EÜ) nr 1142/2007 lisa kirje 4a1600 2. veerus asendatakse sõnad „BASF Aktiengesellschaft” sõnadega „BASF SE”.
5. Määruse (EÜ) nr 1380/2007 lisa kirje 4a62 2. veerus asendatakse sõnad „BASF Aktiengesellschaft” sõnadega „BASF SE”.
6. Määruse (EÜ) nr 165/2008 lisa kirje 4a1600 2. veerus asendatakse sõnad „BASF Aktiengesellschaft” sõnadega „BASF SE”.
Artikkel 2
Olemasolevaid varusid, mis vastavad enne käesoleva määruse jõustumist kohaldatavatele sätetele, võib turustada ja kasutada kuni 31. oktoobrini 2008.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 14. jaanuarist 2008.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 10. juuni 2008

Labels: 0
3
17
6